 Akizungumzia mpambano huo promota Shabani Manyoka alisema wameamua kuandaa pambano hilo la uzito wa juu ambalo ni adimu kufanyika na ndio mabondia wanaokubalika duniani kote.“Tumeandaa mpambano huu kwani mabondia wa uzito wa juu wanakubalika na pia kutoa ajira kwani michezo ni ajira pia,” alisema Manyoka.Pambano hilo la raundi kumi litakuwa la aina yake kwani kutakuwa na mapambano mengine ya utangulizi ambapo bondia Iddi Mnyeke atapambana na Yonas Sego wakati Sahani Kaoneka atamkabili Saidi Mbelwa.Naye bondia Deo Samweli atapambana na Adam Ngange na Juma Fundi atakabiliana na Bakari Ostadhi na Amani Bariki ‘Manny Chuga’ atapambana na Mohamed Kashinde.Pia kutakuwepo na pambano lingine la uzito wa juu kati ya Bank Mwakalebela atakaye mkabili Frank Kimbwilo.Manyoka aliongeza kuwa siku hiyo kutakuwa na ulinzi wa kutosha ndani na nje ya ukumbi huo na kuwataka mashabiki na wadau wa ndondi kufika kwa wingi bila kuhofia usalama.